මෙරටදී කොරෝනා වෛරසය ආසාදනය වී ප්‍රතිකාර ලබමින් සිටි 26 දෙනෙකු සුවය ලබා පිටව යෑමත් සමඟ සම්පූර්ණයෙන්ම සුවය ලැබූ කොරෝනා ආසාදිතයන්ගේ සංඛ්‍යාව 1,472 දක්වා ඉහළ ගොස් තිබෙනවා.වසංගත රෝග විද්‍යා අංශය සඳහන් කළේ ජාතික බෝවන රෝග විද්‍යායතනයේ ප්‍රතිකාර ලැබූ 14 දෙනෙකු, කාත්තන්කුඩි මූලික රෝහලේ ප්‍රතිකාර ලැබූ හතරදෙනෙකු සහ මිනුවන්ගොඩ, හම්බන්තොට සහ තෙල්දෙණිය රෝහල්වල ප්‍රතිකාර ලැබූ හයදෙනෙකු මෙලෙස පිටව ගොස් ඇති බවයි.මෙරටින් වාර්තාවන කොරෝනා ආසාදිතයන්ගේ සංඛ්‍යාව 1,950ක් වන අතර, රෝහල් ගතව තවදුරටත් ප්‍රතිකාර ලබන ආසාදිතයන්ගේ සංඛ්‍යාව 467ක්.